Հավելված N 2

ՀՀ կառավարության \_\_\_\_ թվականի \_\_\_\_ N \_\_\_\_ -Ն որոշման

ԿԱՐԳ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԻՑ ԲԱՑԱԿԱՅԵԼՈՒ ՀԱՆԳԱՄԱՆՔԸ ԵՎ ԺԱՄԱՆԱԿԱՀԱՏՎԱԾԸ ՍՏՈՒԳԵԼՈՒ, ՕՏԱՐԵՐԿՐՅԱ ՖԻԶԻԿԱԿԱՆ ԱՆՁԻՆ՝ ՄՇՏԱԿԱՆ ԲՆԱԿՈՒԹՅԱՆ ՀԱՄԱՐ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՏԵՂԱՓՈԽՎԱԾ ԱՆՁ ՃԱՆԱՉՈՂ ՓԱՍՏԱԹՈՒՂԹ ՏՐԱՄԱԴՐԵԼՈՒ

1. Սույն կարգով կարգավորվում են օտարերկրյա ֆիզիկական անձի Հայաստանի Հանրապետության տարածքից բացակայելու հանգամանքի և ժամանակահատվածի ստուգման, օտարերկրյա ֆիզիկական անձին մշտական բնակության համար Հայաստանի Հանրապետություն տեղափոխված անձ ճանաչող փաստաթղթի տրամադրման հետ կապված իրավահարաբերությունները։

2. Օտարերկրյա ֆիզիկական անձի Հայաստանի Հանրապետության քաղաքացիություն, կամ Հայաստանի Հանրապետության հատուկ, կամ Հայաստանի Հանրապետության մշտական (երկարաժամկետ) կացության կարգավիճակ, կամ միջազգային պայմանագրով սահմանված դեպքում դրանց հավասարեցված կարգավիճակ ունենալու, այդ ֆիզիկական անձանց Հայաստանի Հանրապետության տարածքից բացակայելու հանագամանքի և ժամանակահատվածի ստուգումը, օտարերկրյա ֆիզիկական անձին մշտական բնակության համար Հայաստանի Հանրապետություն տեղափոխված անձ ճանաչող փաստաթղթի տրամադրումն իրականացնում է բնակչության պետական ռեգիստրը վարող Հայաստանի Հանրապետության կառավարության լիազոր մարմինը՝ համաձայն սույն կարգին կից սահմանված Ձևի:

3. Հայաստանի Հանրապետության տարածքում գտնվելու կամ Հայաստանի Հանրապետության տարածքից բացակայելու հանգամանքի և ժամանակահատվածի ստուգման համար անհրաժեշտ տեղեկատվությունը բնակչության պետական ռեգիստրը վարող Հայաստանի Հանրապետության կառավարության լիազոր մարմնին է տրամադրում Հայաստանի Հանրապետության ազգային անվտանգության ծառայությունը՝ սահմանային էլեկտրոնային կառավարման տեղեկատվական համակարգ մուտքի թույլտվություն տրամադրելու միջոցով։

4. Հայաստանի Հանրապետություն մշտապես բնակվելու նպատակով ժամանած օտարերկրյա ֆիզիկական անձին մշտական բնակության համար Հայաստանի Հանրապետություն տեղափոխված անձ ճանաչող փաստաթուղթը կարող է տրամադրվել, եթե օտարերկրյա ֆիզիկական անձն ունի Հայաստանի Հանրապետության քաղաքացիություն, կամ Հայաստանի Հանրապետության հատուկ, կամ Հայաստանի Հանրապետության մշտական (երկարաժամկետ) կացության կարգավիճակ, կամ միջազգային պայմանագրով սահմանված դեպքում դրանց հավասարեցված կարգավիճակ, և լիազոր մարմին դիմելու օրվան նախորդող 1825 օր ժամանակահատվածում առնվազն 915 օր բացակայել է Հայաստանի Հանրապետությունից։

5. Սույն կարգի 4-րդ կետում նշված փաստաթուղթը ստանալու համար անձը՝ բնակչության պետական ռեգիստրը վարող Հայաստանի Հանրապետության կառավարության լիազոր մարմին է ներկայացնում՝ Հայաստանի Հանրապետություն մշտական բնակության ժամանող անձ ճանաչելու խնդրանքով դիմում, հայտնելով իր Հայաստանի Հանրապետություն մշտապես բնակվելու մտադրության մասին, դիմումին կցելով Հայաստանի Հանրապետության քաղաքացիությունը կամ Հայաստանի Հանրապետության հատուկ, կամ Հայաստանի Հանրապետության մշտական (երկարաժամկետ) կացության կարգավիճակը, կամ միջազգային պայմանագրով սահմանված դեպքում դրանց հավասարեցված կարգավիճակը հաստատող փաստաթուղթը։

6. Բնակչության պետական ռեգիստրը վարող Հայաստանի Հանրապետության կառավարության լիազոր մարմինը ստուգում է «Մաքսային կարգավորման մասին» ՀՀ օրենքի 249․1-րդ հոդվածի 2-րդ և 3-րդ մասերի պահանջներին բավարարելու հանգամանքը, և այդ պահանջներին բավարարելու դեպքում՝ ոչ ուշ քան հինգ աշխատանքային օրվա ընթացքում օտարերկրյա ֆիզիկական անձին է տրամադրում՝ օտարերկրյա ֆիզիկական անձին մշտական բնակության համար Հայաստանի Հանրապետություն տեղափոխված անձ ճանաչող փաստաթուղթը, կամ «Մաքսային կարգավորման մասին» ՀՀ օրենքի 249․1-րդ հոդվածի 2-րդ և 3-րդ մասերի պահանջներին չհամապատասխանելու դեպքում՝ նույն ժամկետում գրավոր մերժում է դրա տրամադրումը։

7. Սույն որոշման 1-ին հավելվածով սահմանված կարգի 5-րդ կետով նախատեսված դեպքում՝ օտարերկրյա ֆիզիկական անձին մշտական բնակության համար Հայաստանի Հանրապետություն տեղափոխված անձ ճանաչող փաստաթուղթը կամ փաստաթղթի տրամադրման գրավոր մերժումը, բնակչության պետական ռեգիստրը վարող Հայաստանի Հանրապետության կառավարության լիազոր մարմինը, տրամադրում է Հայաստանի Հանրապետության մաքսային մարմնին՝ մաքսային մարմնի կողմից տրամադրված փաստաթղթերը ստանալուց հետո ոչ ուշ քան չորս աշխատանքային օրվա ընթացքում:

Ձև

ՏԵՂԵԿԱՆՔ

OՏԱՐԵՐԿՐՅԱ ՖԻԶԻԿԱԿԱՆ ԱՆՁԻ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՄՇՏԱԿԱՆ ԲՆԱԿՈՒԹՅԱՆ ՏԵՂԱՓՈԽՄԱՆ ՓԱՍՏԻ ՃԱՆԱՉՄԱՆ ՎԵՐԱԲԵՐՅԱԼ

Ֆիզիկական անձ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ը

անուն, ազգանուն, հայրանուն

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ծննդյան օրը, ամիսը, տարեթիվը

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Հայաստանի Հանրապետության քաղաքացիության, կամ Հայաստանի Հանրապետության հատուկ, կամ Հայաստանի Հանրապետության մշտական (երկարաժամկետ) կացության կարգավիճակը, կամ միջազգային պայմանագրով սահմանված դեպքում դրանց հավասարեցված կարգավիճակը հաստատող փաստաթղթի սերիան, համարը, տրման օրը, ամիսը, տարեթիվը

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հանրային ծառայությունների համարանիշը

ՃԱՆԱՉՎՈՒՄ Է ՀԱՅԱՍԱՏԱՆԻ ՀԱՆՐԱՊԵՏՈՒԹՅՈՒՆ ՄՇՏԱԿԱՆ ԲՆԱԿՈՒԹՅԱՆ ՏԵՂԱՓՈԽՎԱԾ ԱՆՁ

Տրված \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_կողմից

Հայաստանի Հանրապետության ոստիկանության՝ տեղեկանքը տրամադրած ստորաբաժանման ծածկագիրը

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Տեղեկանքը տրամադրելու օրը, ամիսը, տարեթիվը

Բնակչության պետական ռեգիստրը

վարող լիազոր մարմնի կամ ստորաբաժանման

ղեկավար \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անուն, ազգանուն) Կ.Տ.